Põllumehed: EL roheline kokkulepe ei saa sündida ebaausas konkurentsis
#000000
Põllumeeste esindajad andsid täna, 12. detsembril Brüsselis peaminister Jüri Ratasele üle kolmveerand pätsi leiba, mis sümboliseerib Eesti põllumeeste ebavõrdseid konkurentsitingimusi Euroopa Liidus. Edasi anti ka palve kaitsta algaval Euroopa Ülemkogul Eesti põllumajanduse ja toidutootmise huve EL pikaajalises eelarvekavas aastateks 2021-2027.
#000002
„Seisame koos Läti ja Leedu põllumeestega ausa kohtlemise eest. Meie lõunanaabrite põllumeeste esindajad andsid sellel nädalal sümboolse leiva üle ka oma riigijuhtidele. Loodame, et need Ülemkogule kaasa antud kolm poolikut leiba aitavad meie valitsus- ja riigijuhtidel paremini selgitada Balti riikide ebaausat kohtlemist,“ selgitas Sõrmus.
#000004
Sõrmuse sõnul suurendab Eesti põllumeeste ebaausa kohtlemise pärast muret ka eile Euroopa Komisjoni presidendi Ursula von der Layeni poolt esitletud nn rohelise kokkuleppe ettepanek, mis ei jäta puudutamata ka põllumajandust. „Ühise põllumajanduspoliitika keskkonna ja kliima ambitsiooni soovitakse oluliselt suurendada, mis tekitab paratamatult küsimuse, kuidas on karmistuvaid keskkonnanõudmisi võimalik täita ebaausas konkurentsis,“ tundis Sõrmus muret Eesti toidutootmise tuleviku pärast.
#000005
Eesti Põllumajandus-Kaubanduskoda korraldas ebaõiglastele põllumajandushüvitistele tähelepanu juhtimiseks teisipäeval Toompeal ka meeleavalduse. „Täname valitsuskoalitsiooni viimasel hetkel riigieelarves lisatud vahendite eest, ehkki need olid algselt lubatust väiksemas mahus. Järgmine valitsuse ja põllumeeste ühine suur väljakutse ongi saavutada Euroopa Liidus meie põllumajandustootjate jaoks võrdsed konkurentsitingimused,“ lisas Sõrmus.
#000008
12.-13. detsembril toimub Euroopa Ülemkogu, kus arutatakse Euroopa Liidu pikaajalist eelarvet aastateks 2021-2027.
Baltimaade põllumeeste esindusorganisatsioonid saatsid 3. detsembril Euroopa Ülemkogu, Euroopa Komisjoni ja Euroopa Parlamendi presidentidele avaliku pöördumise, milles nõutakse Eesti, Läti ja Leedu põllumeeste võrdset kohtlemist aastatel 2021-2027 Euroopa Liidu ühise põllumajanduspoliitika (ÜPP) raames makstavate otsetoetuste jagamisel.
Eesti Põllumajandus-Kaubanduskoda ja Eestimaa Talupidajate Keskliit alustasid 6. detsembril allkirjade kogumist petitsioonile, milles nõutakse ausaid konkurentsitingimusi Eesti põllumeestele.
Leedu põllumehed andsid 9. detsembril Leedu presidendile Gitanas Nausedale ja Läti põllumehed 10. detsembril Läti peaministrile Arturs Krišjānis Kariņšile üle sümboolse rukkileiva, millest on veerand ära lõigatud.
#000010